《马上咏落叶》
宋代·孔平仲

蔌蔌林中叶，落势殊未休。念汝春夏间，芃芃一何稠。

朝烟坐苍翠，暮雨借膏油。及今乃委地，只以藉马牛。

焚之扬其灰，或用粪田畴。当记排空出，结阴弥道周。

物生固有数，时去安可留。况汝易摆触，性质本纤柔。

惟有松竹秀，独当天地秋。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。